Dubai Tennis Championships
Dubai Tennis Championships (zvanično: Dubai Duty Free Tennis Championships) profesionalni je teniski turnir za muškarce i žene u vlasništvu kompanije Dubai Duty Free. Igra se svake godine krajem februara na tvrdoj podlozi na terenima Teniskog centra "Aviation Club". Održava se pod pokroviteljstvom Mohammeda bin Rashida Al Maktouma, potpredsjednika i premijera Ujedinjenih Arapskih Emirata i vladara emirata Dubai. Godine 2001. ATP je promovirao ovaj turnir iz kategorije ATP 250 u prestižniju kategoriju ATP 500 (pobjednik dobija 500 bodova na ATP-listi). Ženski turnir naizmjenično je prelazio iz kategorije WTA 500 u WTA 1000; od 2023. je u potonjoj.